18.000 manns atvinnulausir og ekkert gert?

Það er ekki hátt risið á Alþingi Íslendinga í dag. Virðing þess fer óðum þverrandi, ekki aðeins hjá almenningi heldur telur meirihluti þingsins sig ekki bæran til að setja landinu stjórnskipunarlög heldur ætlar að framselja þennan böggul til annars þings.

Hvað er að gerast í landinu í dag? Jú, meira en 18.000 manns eru atvinnulausir.

Átján þúsund Íslendingar eru án atvinnu.

Átján þúsund!

Skilst þetta ekki? Skilur meirihlutinn á Alþingi ekki alvöru málsins?

Hvers vegna í ósköpunum er hann þá ekki að vinna að atvinnumálum landsmanna? Heldur meirihluti þingsins að þetta lagist bara að sjálfum sér með tíð og tíma? Jú, eflaust mun fækka á atvinnuleysisskrá en við höfum ekki tíma til að bíða.

Hvers vegna er þá verið að eyða tímanum á Alþingi Íslendinga í að ræða breytingar á stjórnarskrá? Ríkisstjórnin er ekki að redda neinum málum, hún er ekkert að gera, ekki frekar en aðrir í meirihlutanum.

Eini flokkurinn sem krefst tafarlausra aðgerða í atvinnumálum er Sjálfstæðisflokkurinn. Skömm hinna flokkanna mun lengi uppi.

Fyrri ummæli:
Ég er því miður hræddur um að ríkisstjórnin geti ekkert gert jafnvel þótt hún hefði til þess vilja.

Furðulegt að sjá hvað ríkisstjórnin er að eyða tímanum í.

Það þarf að gera eitthvað fyrir heimilin í landinu, atvinnulausum fjölgar um tugi ef ekki hundruð á dag ...

Vinstri stjórn ...

||

Ég er sammála Ágústi. Álver er ekki svarið hér. Og Sjálfstæðisflokkurinn á að skammast sín fyrir að vilja ekki breytingar á stjórnarskránni sem fela í sér meiri völd til þjóðarinnar og þjóðareign á auðlindum.

Ummæli:
Ég er enginn aðdáandi núverandi stjórnarherra en þér þykir það sjálfsagt merkilegur fjandi að þeir nái ekki að skeina upp allan skítinn eftir sjálfstæðisflokkinn svona hviss bang.

Eða hvað!!!!!
Enda ekki svo lítið sem þessi flokkur þinn hefur afrekað á undanförnum 2 áratugum.

Svo held ég að þú ættir að kynna þér hvað er að gerast í sambandi við álmálin.

Þeir hafa lýst því yfir að þeir séu hættir við allar framkvæmdir í bili og eru að loka álverum erlendis og minnka umsvif.

Eða er það furða? Er ekki kreppa?

Verkefni: Uppbyggilegir eiginleikar
Merking: Leggja eitthvað markvert til samtalsins og hvetja til skoðanaskipta